ORDENANZA MUNICIPAL DE CONVIVENCIA CIDADÁ E ORNATO PÚBLICO DO CONCELLO DE NIGRÁN
ADMINISTRACIÓN LOCAL — Municipal — Nigrán (Ordenanzas e Regulamentos, 14/01/2016)

Asunto: Ordenanza municipal de convivencia cidadá e ornato público do Concello de Nigrán. Expte. nº: 2014001977Sv. Trámite: Publicación. Normas de aplicación: Art.70.2 da Lei 7/1985, de 2 de abril, Reguladora das Bases do Réxime Local, e concordantes. O Pleno do Concello, na sesión do 17-12-2015, adoptou o acordo que se transcribe como Anexo a este anuncio. Fronte ao referido acordo que pon fin á vía administrativa cabe interpoñer RECURSO CONTENCIOSO- ADMINISTRATIVO ante a Sala correspondente do Tribunal Superior de Xustiza de Galicia, no prazo de dous meses a contar desde esta publicación, sen prexuízo de que se poida exercitar, no seu caso, calquera outro recurso procedente. PRIMEIRO: Desestimar as alegacións formuladas por Dª Nicoleta Alina Arabuli El Haraoui e estimar parcialmente as alegacións presentadas polo Partido Socialista de Nigrán, modificando os arts.11, 18, 23 e 26 e suprimindo o art.13 do texto aprobado inicialmente da Ordenanza municipal de convivencia cidadá e ornato público do Concello de Nigrán, de acordo co indicado no punto 4 da presente proposta. SEGUNDO: Aprobar definitivamente a Ordenanza municipal de convivencia cidadá e ornato público do Concello de Nigrán coas modificacións indicadas no apartado precedente, e ordenar a súa publicación no Boletín Oficial da Provincia de Pontevedra, facultando ao Alcalde para a realización das xestións oportunas a este fin, quedando redactado o texto definitivo e refundido nos seguintes termos: A potestade regulamentaria municipal constitúe un instrumento mais para encauzar as regras do xogo da convivencia cidadá. O Concello de Nigrán ten a consideración de municipio turístico aos efectos do previsto na Sección Primeira, Capítulo Quinto, Título Primeiro da Lei 5/1997, do 22 de xullo, de Administración Local de Galicia, circunstancia que reforza a necesidade de garantir niveis de excelencia no que se refire á relación dos visitantes e dos cidadáns co espazo público, na garantía do repouso e descanso dos veciños e, en definitiva, na preservación do espazo público como lugar de convivencia e civismo. A presente ordenanza recolle nos seus diferentes títulos un compendio de disposicións encamiñadas a acadar os obxectivos de excelencia mencionados. O Título Preliminar incorpora o marco obxectivo e subxectivo de aplicación da ordenanza e recolle unha carta de dereitos e obrigas dos cidadáns en orde a acadar unha convivencia axeitada. O Título I recolle unha serie de determinacións en materia de protección e ornato dos espazos públicos, co fin de acadar que o aspecto dos ditos espazos acade os niveis pretendidos. O Título II percura establecer unha serie de regras básicas coas que se pretende acabar coas molestias xeradas por prácticas como o "botellón", facilitar a coexistencia con animais e garantir un uso respectuoso das praias do municipio. O Título III contén certas determinacións relativas ao uso das vías públicas para conciliar o seu uso normal con formas alternativas de mobilidade, e para garantir que se da cumprimento ás obrigas que competen aos cidadáns en materia de urbanización. Por último, o Título IV corresponde ao réxime sancionador, que deberá coordinarse coa normativa xeral en materia de protección da seguridade cidadá, e que deberá servir para garantir o cumprimento das regras anteriormente definidas. Esta Ordenanza ten por obxecto: A presente Ordenanza aplícase na totalidade do territorio do termo municipal de Nigrán. As medidas de protección comprenden tódolos bens de titularidade pública tales como edificacións e instalacións, mobiliario urbano, viario e urbanización, parques, xardíns e montes públicos, fontes e lavadoiros, vehículos e outros. A Ordenanza aplícase tamén respecto de espazos, construcións, instalacións e bens de titularidade privada cando dende eles se realicen condutas ou actividades que afecten ou podan afectar negativamente á convivencia nos espazos e bens públicos indicados anteriormente, ou cando o descoido ou a súa falta de mantemento poda implicar consecuencias negativas para a convivencia no espazo público. De conformidade co previsto na lexislación urbanística e do solo, os propietarios de terreos, construcións e instalacións teñen o deber de mantelos en condicións de seguridade, salubridade e ornato. Prohíbese a realización de calquera tipo de graffiti, pintada, mancha, garabato ou inscrición, con calquera material (tinta, pintura, materia orgánica ou semellantes), así como o raiado de superficies, sobre calquera tipo de fachadas (exteriores, interiores, medianeiras e cubertas de edificios públicos ou privados), ou en elementos, bens ou instalacións públicas. O Concello poderá autorizar de xeito puntual murais ou graffitis artísticos en elementos, bens ou instalacións públicas, ou en elementos privados, neste caso coa previa autorización do seu propietario. Os locais comerciais e baixos das edificacións deberán ter as súas fachadas revestidas e pintadas, non admitíndose remates en ladrillo. O Concello poderá ordenar a execución das obras necesarias para o remate das partes indicadas das edificacións, de conformidade co previsto na lexislación urbanística. Prohíbese a colocación de carteis, rótulos, pancartas, adhesivos ou calquera outra forma de publicidade, anuncio ou propaganda sobre calquera elemento, ben ou instalación pública, agás nos lugares expresamente habilitados ao efecto pola autoridade municipal, e previa a obtención do correspondente título habilitante. A efectos da imposición de sancións, considerarase responsable da infracción do previsto no parágrafo anterior ás empresas ou entidades anunciantes e a quen realizase a instalación ou colocación. Artigo 8.—Instalacións normalizadas. O Concello poderá establecer modelos normalizados e especificar materiais para as diferentes instalacións e mobiliario que se empregarán polos particulares nas diversas formas de ocupación do dominio público. Artigo 9.—Prevención do vandalismo. Prohíbense os actos vandálicos e as condutas neglixentes no uso do mobiliario urbano que xeren situacións de risco ou perigo para a saúde e a integridade física das persoas ou dos bens, ou causen danos nos elementos, bens ou instalacións públicas. As consumicións de todo tipo que dispensen os establecementos públicos deberán realizarse no interior do establecemento ou, no seu caso, nas terrazas convenientemente autorizadas ao abeiro da Ordenanza reguladora das terrazas e doutras ocupacións do dominio público municipal (BOP nº 135 do 16/07/10). Os titulares dos establecementos públicos que permitan as consumicións fora do seu establecemento ou da terraza convenientemente autorizada serán considerados responsables das molestias que se podan producir, aos efectos da aplicación do réxime sancionador correspondente. Aos efectos do anterior, considerarase que se altera a convivencia ou tranquilidade cidadá cando concorran alomenos dúas das seguintes circunstancias: Os organizadores de actos ou eventos en espazos públicos deben garantir a seguridade das persoas e dos bens. A tales efectos deben cumprir coas condicións de seguridade xerais e de autoprotección legalmente esixibles, así como coas que se fixen para cada caso particular polo órgano competente. Cando as circunstancias o aconsellen, o Concello poderá esixir aos organizadores que constitúan unha garantía e/ou subscriban unha póliza de seguro para responder dos danos e prexuízos que podan causarse. O Concello esixirá aos organizadores o cumprimento dos requisitos previstos na Lei 9/2013, do 19 de decembro, do emprendemento e da competitividade económica de Galicia, e normativa concordante. Prohíbese a realización de necesidades fisiolóxicas nos espazos públicos. As persoas que leven animais domésticos (inclusive animais de granxa) por espazos públicos deberán recoller os excrementos sólidos que os mesmos depositen nos ditos espazos. As dexeccións recollidas deberan introducirse nunha bolsa plástica convenientemente atada e depositarse nos contedores para residuos orgánicos. Prohíbese a circulación ou estadía dos cans e cabalos nas praias e nos espazos públicos de acceso a elas no período comprendido entre o primeiro de xuño e o 30 de setembro de cada ano, así como naqueles outros casos nos que se produzan congregacións elevadas de persoas, ben por eventos organizados ou polas condicións meteorolóxicas. Exceptúanse da prohibición anterior os cans-guía de invidentes e persoas con discapacidade, así como nos casos de competicións, exhibicións ou mostras que conten co correspondente título habilitante. Prohíbense nas zonas urbanas as explotacións agrarias tales como vaquerías, establos, cuadras, corrais de gando, aves ou coellos, canceiras e outras actividades de crianza de animais, agás as pequenas explotacións destinadas ao autoconsumo. Neste último caso os propietarios deberán establecer as medidas hixiénico-sanitarias precisas para evitar a causación de molestias á veciñanza, e garantir o bo estado dos animais. Prohíbese a circulación, parada ou estacionamento de todo tipo de vehículos nos paseos marítimos peonís e praias do municipio, agás os autorizados. As fincas sitas en calquera clase de solo deberán manterse en condicións de seguridade, salubridade e ornato, respectando a lexislación en materia de prevención dos incendios forestais. En particular, as fincas que se atopen dentro do solo urbano ou de núcleo rural e sexan lindeiras con parcelas edificadas deberán estar libres de maleza, e as polas das árbores que eventualmente se atopen naquelas non poderán invadir as citadas parcelas edificadas lindeiras. O Concello poderá ordenar a execución das actuacións precisas para dar cumprimento ás anteriores previsións, de conformidade co previsto na lexislación urbanística. Prohíbese nas zonas urbanas a práctica de acrobacias e xogos de habilidade con bicicletas, patíns, monopatíns ou similares fora das áreas destinadas a tal efecto, así como a utilización do mobiliario urbano cos ditos fins. Por razóns de seguridade, pola celebración de eventos puntuais ou por outros motivos xustificados, o Concello poderá delimitar zonas de prioridade peonil nas que se poderá restrinxir total ou parcialmente a circulación e o estacionamento de vehículos, determinando as condicións concretas en que deberá desenvolverse a circulación na zona afectada. Entenderase que existe a dita finalidade cando concorran, entre outros, os seguintes indicios: Cando a execución de obras privadas de calquera clase podan supoñer un risco para a integridade dos elementos da urbanización, o Concello poderá impoñer como condicionamento no correspondente título habilitante da obra a necesidade de prestar unha garantía polo importe aproximado da reposición dos elementos de urbanización e servizos que podan verse afectados. O importe da garantía será valorado a tales efectos polos servizos técnicos municipais. Corresponde aos axentes da Policía Local e, no seu caso, aos servizos técnicos municipais, a inspección e control do cumprimento do disposto na presente Ordenanza. As infraccións a esta Ordenanza serán sancionadas polo órgano competente municipal, previa instrución do correspondente expediente, de conformidade cos principios e procedemento regulados na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e no Real Decreto 1398/1993, do 4 de agosto, polo que se regula o procedemento para o exercicio da potestade sancionadora. Constitúen infraccións a esta ordenanza os actos ou omisións que contraveñan o disposto nela, e se clasifican en leves, graves e moi graves. Serán responsables das infraccións as persoas físicas ou xurídicas titulares das instalacións ou elementos que ocupen o dominio público, ou os que desenvolvan a actividade infractora. Considéranse infraccións leves: Considéranse infraccións graves: Considéranse infraccións moi graves: No caso de actos que causen danos a bens de titularidade pública, a resolución do procedemento sancionador conterá un pronunciamento expreso sobre os seguintes extremos: A efectos do previsto nos arts.16, 27 e concordantes, concédese un prazo de seis meses dende a entrada en vigor da presente Ordenanza durante os que non se aplicarán as medidas sancionadoras previstas na mesma. Quedan sen efecto as anteriores ordenanzas ou regulamentos relacionados coas materias obxecto da presente Ordenanza.” Nigrán, 28 de decembro de 2015.—O Alcalde, Juan Antonio González Pérez.